
03 מרץ 2005
לכ'

מר אבנר עובדיה

דובר משרד התחבורה

ירושלים

העתק: 

מר אודי זוהר

ראש מנהל התעופה האזרחית

נתב"ג

א.נ.,

הנדון: תגובתך במאמר "הטייסים המתנדבים קורקעו -  וגניבת החול נמשכת"

בעיתון "הארץ" 23.2.05

אנו, הטייסים מתנדבי טייסת 10, חברי אגודת התעופה הכללית בישראל, מוחים בכל תוקף על התבטאותך במאמר הנ"ל כאילו " לא תמיד ניתן לדעת על קיום טיסות מסחריות שנעשות במסווה של טיסות התנדבות אלה...".

במחי משפט הפכת חבורה של אנשים מצוינים העושים מלאכת התנדבות חשובה ביותר לחבורת עבריינים העוברת על החוק.

כל פעולות טייסת 10 נעשות בהתנדבות מלאה ועל חשבונם הפרטי של הטייסים, ללא כל כוונת רווח או תמורה כל שהיא, לרבות התנדבות לטובת נוער שוליים ועוד.

אלה הם דברים מופרכים ומשוללי  כל יסוד והטלת דופי בציבור העושה לטובת הקהילה בהתנדבות ואנו רואים זאת בחומרה רבה.

 אנו דורשים לפרסם בעיתון הודעת תיקון והתנצלות להתבטאות זו.

בכבוד רב

אשר נחמיאס

מנהל טייסת המתנדבים "טייסת 10"

